***« ΦΙΛΙΑ»***

* ***Ορισμός: η βαθύτερη πνευματική και ψυχική επαφή – επικοινωνία μεταξύ δύο ή περισσότερων ανθρώπων, η οποία στηρίζεται στην αμοιβαία, ανιδιοτελή αγάπη και εκτίμηση. Οικοδομείται στη βάση του αλληλοσεβασμού, της ειλικρίνειας, της έλλειψης συμφερόντων και σκοπιμοτήτων και στην ανιδιοτελή προσφορά στον άλλον με πνεύμα αγάπης και αφοσίωσης.***

***Όλοι έχουμε ανάγκη από έναν πραγματικό φίλο, γιατί αυτός:***

* ***θα μας συμπαρασταθεί στις κακές στιγμές και θα μας βοηθήσει να ξεπεράσουμε τις όποιες δυσκολίες***
* ***θα χαρεί μαζί μας στην επιτυχία μας χωρίς να νιώσει φθόνο ή ζήλια***
* ***θα μας ενθαρρύνει στην υλοποίηση των στόχων μας***
* ***θα μοιραστεί μαζί μας τα όνειρα, τις επιδιώξεις και τις επιθυμίες μας***
* ***δε θα μας εκμεταλλευτεί, αλλά αντίθετα θα μας προφυλάξει από αυτούς που μας επιβουλεύονται***
* ***θα κάνει θυσίες για εμάς χωρίς να ζητήσει ανταλλάγματα***
* ***θα προσπαθήσει να μας προστατέψει από οτιδήποτε μπορεί να μας απογοητεύσει ή να μας πληγώσει***
* ***θα μας ασκήσει αυστηρή και αμερόληπτη κριτική, προκειμένου να μας βοηθήσει να καταλάβουμε τα σφάλματα μας και δε θα μας κολακέψει***
* ***θα μας δώσει πολύτιμες συμβουλές και θα μας ενθαρρύνει στην κατάκτηση της αρετής***
* ***αποτελεί άριστο μέσο αυτογνωσίας. Μέσω της επικοινωνίας με το φίλο μας, μπορούμε να γνωρίσουμε καλύτερα τον εαυτό μας, να ανακαλύψουμε τις θετικές και τις αρνητικές μας πλευρές, τα προτερήματα και τα ελαττώματα μας. Έτσι μπορούμε να κινηθούμε, για να βελτιώσουμε το χαρακτήρα μας και να γίνουμε καλύτεροι άνθρωποι***

***ΨΕΥΤΙΚΗ ΦΙΛΙΑ: η υποκριτική φιλία , είναι επιφανειακή, τυπική, ιδιοτελής, εγωιστική, συμφεροντολογική και διαρκεί μόνο όσο διάστημα ο ένας έχει την ανάγκη του άλλου. Μετά διαλύεται, εφόσον δε στηρίζεται σε γερές βάσεις. Ο άνθρωπος πλέον λέμε, έχει πολλούς γνωστούς, καθόλου όμως ή ελάχιστους φίλους. Οι σχέσεις των ανθρώπων έχουν εμπορευματοποιηθεί, στηρίζονται στο συμφέρον και το κέρδος. Γίνονται δύσπιστοι και καχύποπτοι, κλείνονται στον εαυτό τους, κυριεύονται από αδιαφορία και αισθάνονται μοναξιά***

***Αίτια απουσίας γνήσιας φιλίας:***

* ***η έλλειψη ελεύθερου χρόνου***
* ***οι σύγχρονες μεγαλουπόλεις { τεράστιο και ετερόκλητο πλήθος ανθρώπων. Οι πολίτες νιώθουν ανασφαλείς, δεν εμπιστεύονται εύκολα τους άλλους, διστάζουν να ανοιχτούν και να δημιουργήσουν φιλίες}***
* ***το καταναλωτικό πνεύμα { το συμφέρον και το κέρδος τοποθετούνται πάνω από την αγάπη, το σεβασμό και τη φιλία}***
* ***η γενικότερη κρίση των αξιών, έχει αλλοτριώσει τους ανθρώπους και τους απομακρύνει από τα γνήσια ιδανικά. Ο ατομισμός, η ιδιοτέλεια, η απόκτηση δύναμης θεωρούνται ανώτερα από τη φιλία***

***Αξία της φιλίας:***

* ***καλλιεργεί την αγάπη, το σεβασμό, τη δικαιοσύνη, την ελευθερία στις ανθρώπινες σχέσεις, κάτι που οδηγεί στην ατομική και κοινωνική προκοπή και πρόοδο.***
* ***οι κοινωνίες ευημερούν, ευτυχούν, εξελίσσονται σε ένα κλίμα αλληλεγγύης, σύμπνοιας, ομόνοιας, συνεργασίας, τίθενται τα θεμέλια της παγκόσμιας ειρήνης, που καμία πολεμική διάθεση δεν μπορεί να διαταράξει***

***ΠΑΡΕΑ: ομάδα ανθρώπων με κοινά ενδιαφέροντα & δραστηριότητες. Ενώνονται με δεσμούς εμπιστοσύνης και φιλίας. Είναι πολύ σημαντική για την κοινωνικοποίηση. Προσφέρει αποδοχή, εμπιστοσύνη, ασφάλεια, καθώς και τη δυνατότητα επικοινωνίας , την έκφραση προβληματισμών και σκέψεων. Το άτομο βρίσκει μέσα σε αυτήν κατανόηση, συμπαράσταση, συλλογική ενέργεια, συμβίωση. Αποτελεί τον προθάλαμο της αληθινής φιλίας, καθώς μέσα σε αυτήν επιλέγει τα άτομα με τα οποία θα αναπτύξει στενότερες και ουσιαστικότερες σχέσεις.***

***Προϋποθέσεις για την ανάπτυξη φιλικών σχέσεων:***

* ***ουσιαστική ψυχική και πνευματική επαφή***
* ***κοινά ενδιαφέροντα***
* ***ειλικρίνεια & ευθύτητα***
* ***δυνατότητα συχνών επαφών***
* ***δοκιμασία σε δύσκολες καταστάσεις***

***Σημασία:***

* ***κοινωνικοποίηση***
* ***ομαλή ψυχική & κοινωνική ανάπτυξη μέσω της προσφοράς, είσπραξης, αναγνώρισης και αποδοχής***
* ***άσκηση στο να κάνεις και να δέχεσαι κριτική***

***Παράγοντες που την εμποδίζουν:***